section_heading: Opis
paragraph_text: Župna crkva sv. Jelene Križarice smještena je na poljani pored dvorca Cerinić. U drugoj polovici 18. stoljeća gradi se nova crkva u duhu provincijskog baroka. Jednobrodna građevina s izduženom pačetvorinastom apsidom građena je finim klesancima na vanjštini i u unutrašnjosti. Glavno pročelje završava zabatom izvijene linije, a nad monumentalnim portalom je niša s kamenim baldahinom s kipom Bogorodice. Unutrašnjost s ravnim stropom s gušom razdijeljena je plitkim pilastrima s oltarnim nišama. U njih su ugrađeni drveni kasnorenesansni oltari.